****

REPUBLIKA HRVATSKA

BRODSKO POSAVSKA ŽUPANIJA

OPĆINA VRBJE

JEDINSTVENI UPRAVNI ODJEL

KLASA: 013-02/25-01/01

URBROJ: 2178-19-02-25-1

Vrbje, 07.01.2025.

 Općina Vrbje, temeljem članka 11. Zakona o pravu na pristup informacijama (Narodne novine broj 25/13, 85/15), dana 07.01.2025. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Odluke o porezima Općine Vrbje

Savjetovanje traje od 07. siječnja do 06. veljače 2025.

 Pozivamo predstavnike zainteresirane javnosti da najkasnije do 06. veljače 2025. godine dostave svoje prijedloge, komentare i primjedbe na predloženi Nacrt Odluke o porezima Općine Vrbje s obrazloženjem, putem pošte ili osobno na adresu Općina Vrbje, Jedinstveni upravni odjel Općine Vrbje, Kralja Tomislava 4, Vrbje, 35423 Vrbje ili slanjem emaila na adresu opcina-vrbje@sb.t-com.hr

 Na temelju odredbe članka 41. stavak 4. i članka 42. stavak 1., a u vezi s člankom 20. Zakona o

lokalnim porezima („Narodne novine“, broj 115/16, 101/17, 114/22, 114/23 i 152/24) sačinjen je Nacrt Odluke o porezima Općine Vrbje.

Zakonom o izmjenama i dopuni Zakona o lokalnim porezima („Narodne novine“ broj 152/24)

koji je donesen 13.12.2024. godine, sa stupanjem na snagu 1.1.2025. godine izmijenjen je naziv poreza na kuće za odmor u porez na nekretnine.

Predstavnička tijela dužna su Odlukom o lokalnim porezima za potrebe plaćanja poreza na

nekretnine propisati visinu poreza na nekretnine i nadležno porezno tijelo za utvrđivanje i naplatu poreza.

U Nacrtu Odluke utvrđuju se vrste poreza koje pripadaju Općini Vrbje, visina stope poreza

na potrošnju, visina poreza na nekretnine te nadležno porezno tijelo za utvrđivanje i naplatu navedenih poreza.

 Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Vrbje.

 Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

 Po završetku savjetovanja, svi pristigli prijedlozi bit će javno dostupni na internetskoj stranici Općine Vrbje. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

 Nacrt prijedloga Odluke o porezima Općine Vrbje objavljen je u elektronskom obliku na internet stranici Općine Vrbje, [www.vrbje.hr](http://www.vrbje.hr)

 Nacrt prijedloga Odluke o porezima Općine Vrbje koji je objavljen na internet stranici Općine Vrbje predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

 Tekst ove objave objavit će se na web stranici Općine Vrbje [www.vrbje.hr](http://www.vrbje.hr) .

Po provedenom savjetovanju izradit će se izvješće o provedenom savjetovanju.

 Jedinstveni upravni odjel